महिलाओं के लिए रोजगार मेला कल होगा आयोजित
श्योपुर | दीनदयाल उपाध्याय ग्रामीण कौशल योजना के तहत अंतरराष्ट्रीय महिला दिवस पर रोजगार मेला आयोजित किया जाएगा। ग्रामीण क्षेत्र के अल्पशिक्षित व शिक्षित युवतियां और महिलाएं रोजगार मेले में अवसर तलाश कर सकेंगी। यह रोजगार मेला राजीव गांधी सभागार में 8 मार्च की सुबह 11 बजे से आयोजित किया जाएगा। रोजगार मेला, राष्ट्रीय ग्रामीण आजीविका मिशन के तत्वावधान में लगाया जा रहा है, जिसमें बाहर की प्राइवेट कंपनी शामिल होंगी। योग्यता के आधार 5वीं से लेकर स्नातक की योग्यता रखने वाली युवतियां एवं महिलाएं शामिल हो सकती हैं।
hin_Deva hin_Deva